Vyhodnotenie pripomienkového konania

Spôsob pripomienkového konania: bežné
Zoznam oslovených subjektov: podpredseda vlády SR pre európsku integráciu, ľudské práva a menšiny, ministerstvo dopravy, pôšt a telekomunikácií, ministerstvo financií, ministerstvo hospodárstva, ministerstvo kultúry, ministerstvo obrany, ministerstvo pôdohospodárstva, ministerstvo práce, sociálnych vecí a rodiny, ministerstvo spravodlivosti, ministerstvo školstva, ministerstvo výstavby a regionálneho rozvoja, ministerstvo zahraničných vecí, ministerstvo zdravotníctva, ministerstvo životného prostredia, protimonopolný úrad, správa štátnych hmotných rezerv, štatistický úrad, úrad geodézie, kartografie a katastra, úrad jadrového dozoru, úrad pre normalizáciu, metrológiu a skúšobníctvo, úrad priemyselného vlastníctva, Úrad pre štátnu službu, úrad pre verejné obstarávanie, úrad vlády, Inštitút pre aproximáciu práva, najvyšší kontrolný úrad, generálna prokuratúra, najvyšší súd, Národná banka Slovenska, Združenie miest a obcí Slovenska, samosprávne kraje, Konfederácia odborových zväzov SR 
Počet oslovených subjektov: 39
Zaslali do určeného termínu: 29
Zaslali po termíne:  0
Vôbec nezaslali: 10 (ministerstvo hospodárstva, ministerstva školstva, najvyšší kontrolný úrad, najvyšší súd, samosprávne kraje: Bratislavský, Trnavský, Nitriansky, Žilinský, Banskobystrický, Prešovský) 
Subjekty, ktoré nemali pripomienky: podpredseda vlády pre európsku integráciu, ľudské práva a menšiny, ministerstvo dopravy, pôšt a telekomunikácií, ministerstvo financií, ministerstvo kultúry, ministerstvo obrany, ministerstvo pôdohospodárstva, ministerstvo práce, sociálnych vecí a rodiny, ministerstvo výstavby a regionálneho rozvoja, ministerstvo zdravotníctva, ministerstvo životného prostredia, Národná banka Slovenska, protimonopolný úrad, správa štátnych hmotných rezerv, úrad geodézie, kartografie a katastra, úrad jadrového dozoru, úrad pre normalizáciu, metrológiu a skúšobníctvo, Úrad pre štátnu službu, úrad priemyselného vlastníctva, úrad pre verejné obstarávanie, úrad vlády, Inštitút pre aproximáciu práva, generálna prokuratúra, Košický samosprávny kraj, Konfederácia odborových zväzov 
Počet vznesených pripomienok: 20
Počet akceptovaných: 17
Počet neakceptovaných, z toho počet zásadných – ktoré subjekty:  3 – 3 (ZMOS, Trenčiansky samosprávy kraj)
Rozporové konanie (s kým, kedy, na akej úrovni, s akým výsledkom): So ZMOS a Trenčianskym samosprávnym krajom - na úrovni generálneho riaditeľa sekcie - rozpory neboli odstránené. Na ďalšie oslovenie pripomienkujúci nereagovali. 
Počet odstránených pripomienok: 0
Počet neodstránených pripomienok: 3

Rezort | Pripomienka | Typ | Vyhodno-tenie | Spôsob vyhodnotenia /poznámka
MZV SR | na obale uviesť: “Spolupodpisuje: Eduard Kukan” | O | A |
| doplniť materiál o návrh uznesenia Národnej rady Slovenskej republiky | O | A |
| doplniť uznesenie vlády Slovenskej republiky o bod B.2. – odporúča Národnej rade Slovenskej republiky rozhodnúť o tom, že ide o zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi | O | A |
| doplniť i do predkladacej správy, že ide o medzinárodnú zmluvu podľa čl. 7 ods. 5 ústavy | O | A |
| upraviť formulačne bod C.2. uznesenia vlády | O | A |
| vypustiť bod C.3. uznesenia vlády | O | A |
MS SR | na obale uviesť v časti “Obsah materiálu” i doložku prednosti medzinárodnej zmluvy pred zákonmi ako nový bod 4 | O | A |
| vypustiť z uznesenia vlády bod C.3. | O | A |
| upraviť predkladaciu správu | O | A |
| upraviť doložku prednosti medzinárodnej zmluvy pred zákonmi | O | A |
ZMOS | neuplatňovať kapitolu B | Z | N | kapitola B obsahuje záväzok zmluvnej strany “zabezpečiť, aby neexistovala právna alebo iná prekážka, ktorá by bránila miestnym orgánom, na území ktorých je značný počet cudzincov, zriaďovať poradné orgány alebo uskutočňovať iné vhodné inštitucionálne opatrenia...”. Ako cieľ týchto opatrení v dohovore presne vyjadrený možno súhrnne uviesť integráciu cudzincov do miestneho života. Uvedený záväzok Slovenská republika napĺňa najmä zákonom Slovenskej národnej rady č. 369/1990 Zb. o obecnom zriadení v znení neskorších predpisov, ktorý v § 11 ods. 4 písm. m) vyhradzuje obecnému zastupiteľstvu právo zriaďovať a zrušovať orgány potrebné na samosprávu obce. Toto ustanovenie teda umožňuje obci zriadiť akékoľvek poradné orgány. Okrem toho, inštitút verejného zhromaždenia obyvateľov obce (§ 11b zákona), miestneho referenda (§ 11a) a verejnosti rokovania obecného zastupiteľstva (§ 12 ods. 4 a 5) umožňujú každému obyvateľovi obce, t.j. aj cudzincom, vyjadrovať sa k otázkam miestneho života a zúčastňovať sa na ňom. Obdobné možnosti zabezpečuje aj zákon č. 302/2001 Z. z. o samospráve vyšších územných celkov (zákon o samosprávnych krajoch) (§ 11 ods. 2 písm. k), § 15 ods. 1, § 20). Vzhľadom na platný právny stav preto nemožno považovať požiadavku odmietnuť uplatňovanie kapitoly B dohovoru za odôvodnenú.
| kapitolu C uplatňovať len v obmedzenom rozsahu s priznaním práva voliť | Z | N | právo byt volený, rovnako ako právo voliť miestne orgány, zakotvuje pre cudzincov s trvalým pobytom na území Slovenskej republiky priamo Ústava Slovenskej republiky v článku 30 ods. 1. Nemožno preto považovať za odôvodnené, aby sa im právo byť volený vo voľbách miestnych orgánov odoprelo, pretože takáto výhrada by bola v rozpore s citovaným článkom ústavy.
Trenčiansky samosprávny kraj | obmedziť uplatňovanie volebného práva cudzincov len na právo voliť | Z | N |

Vysvetlivky k skratkám v tabuľke: 
Z – zásadná
O – obyčajná
A – akceptovaná
Č – čiastočne akceptovaná
N – neakceptovaná